Korea e Veriut financon programet bërthamore me fonde të grabitura
Një komision i Këshillit të Sigurimit të OKB-së, thotë se sulmet kibernetike i siguruan Phenianit 300 milionë dollarë gjatë vitit 2020
Një raport i OKB-së, që ka rënë në duart e shtypit, thotë se Koreja e Veriut ka përdorur sulme kibernetike për të vjedhur qindra miliona dollarë. Siç njofton korrespondenti i Zërit të Amerikës, Henry Ridgwell fondet u përdorën për të financuar programin bërthamor dhe atë të raketave. Raporti i OKB-së thotë se Koreja e Veriut arriti të forcojë programet e saj bërthamore dhe të raketave gjatë vitit 2020, megjithëse është subjekt sanksionesh të shumta ndërkombëtare. Raporti vë në dukje raketat e reja balistike të shfaqura gjatë paradave të fundit duke theksuar se këto ato mund të kenë përmasat e mjaftueshme për të mbartur mbushje bërthamore dhe me një rreze veprimi ndaj të gjithë territorit të Shteteve të Bashkuara. Pheniani u mburr në janar se ka prodhuar atë që e quan "armën më të fuqishme të botës" - një raketë balistike që lëshohet nga nëndetëset. Raporti thotë se Koreja e Veriut e financoi këtë program ushtarak me 300 milionë dollarë të vjedhur gjatë sulmeve kibernetike dhe mashtrimeve në internet. , thotë Sojin Lim, analiste për Korenë, në Universitetin Qendror Lancashire. Raporti u hartua nga monitorues të pavarur për komisionin e Këshillit të Sigurimit të OKB-së për sanksionet ndaj Koresë së Veriut dhe të martën dokumenti ra në duart e agjensisë së lajmeve Reuters. Korea e Veriut është objekt i një sërë sanksionesh shumëpalëshe dhe njëpalëshe. Por, ato nuk kanë funksionuar, thotë zonja Lim. " thotë ajo. Gjatë dekadës së kaluar, Korea e Veriut ka zhvilluar një sërë provash bërthamore dhe të raketave me përmasa gjithnjë e në rritje. Ish-Presidenti amerikan Donald Trump u takua me udhëheqësin koreanoverior Kim Jong Un tre herë në vitin 2018 dhe 2019, por negociatat nuk arritën ta bindin Phenianin të hiqte dorë nga armët bërthamore. Administrata e re e Presidentit Joe Biden po punon për një përqasje të re. ", tha Jake Sullivan, Këshilltar i Sigurisë Kombëtare të Shteteve të Bashkuara. Megjithë zotimin e Shteteve të Bashkuara për një përqasje të re ndaj Phenianit, shumica e ekspertëve nuk kanë shumë shpresa për ndonjë progres të afërt drejt çnuklearizimit të Gadishullit Korean.